Na temelju članka 7. Zakona o naseljima (Narodne novine, broj 39/22) i članka 32. Statuta Općine Podgora (Glasnik, službeno glasilo Općine Podgora, broj 5/09, 9/09, 03/13, 03/15, 04/18, 05/20 – pročišćeni tekst, 14/20, 04/21, 22/23 i 01/25), Općinsko vijeće Općine Podgora na svojoj – sjednici održanoj dana – 2025. godine donijelo je sljedeću

**ODLUKU**

**o imenovanju ulice u naselju Podgora i preimenovanju ulica u naselju Drašnice**

**Članak 1.**

Ovom Odlukom imenuje se ulica u naselju Podgora i preimenuju se ulice u naselju Drašnice, na području Općine Podgora.

**Članak 2.**

U naselju Podgora nerazvrstana cesta N-48, izgrađena na k.č. 100398 i dio k.č.100399 k.o. Podgora imenuje se u Ulicu Svete Letice.

**Članak 3.**

U naselju Drašnice dosadašnja „Ulica Drašnice“ preimenuje se u sljedeće ulice:

ULICA RAT - od k.č.1269/4 do k.č. 1431/1, od k.č.1301 do k.č. 1326/1, od k.č. 1297/1 do k.č. 1281/8, sve u k.o. Drašnice

ULICA RAČINE - od k.č. 1433/2 do k.č 1556, od k.č 1556 do k.č. 1525, od k.č. 1556 do k.č. 1571/2, sve u k.o. Drašnice

ULICA VODICE - od k.č. 1602/4 do k.č \*236 , sve u k.o. Drašnice

ULICA BRSKOVAC - od k.č. 2009/1 do k.č. 2006, od k.č. 2006do k.č. 2012, od k.č. 2006 do k.č 2124, od k.č 2124 do k.č. 2092/9, od k.č. 2124 do k.č. 2159, od k.č. 2159 do k.č. 2180, od k.č 2159 do k.č. 2135, od k.č 2006 do k.č. 1987, sve u k.o. Drašnice

ULICA SV. ROKO - od k.č. 1940/9 do k.č. 1903, od k.č. 1903 do k.č. 3815/1, od k.č. 1903 do k.č. 1892, od k.č. 1839 do k.č. 3793, od k.č. 1899 do k.č. 2182, sve u k.o. Drašnice

ULICA SOLINE - od k.č. 1574 do k.č.\*251, od k.č \*251 do k.č. 1632/22, od k.č. 1632/22do k.č. 1632/34, od k.č. 1632/34 do k.č. 1632/71, od k.č. 1632/71 do k.č. 1608/2, od k.č. 1632/1 do k.č. 1632/42, od k.č. 1632 do k.č. 1632/42, od k.č. 1632/1 do 1632/11, od k.č. 1632 do k.č. \*570, od k.č. \*570 do k.č. \*230/5, od k.č. \*230/5 do k.č. do k.č. \*230/7, sa zapada od k.č. 7244 do istoka \*260,od k.č \* 251 do k.č. \*238, sve u k.o. Drašnice

ULICA IZBITAC - od zapada k.č. \*294/2 do k.č. 1806, od k.č. 1806 do k.č. 3821/3 (Nova cesta), sve u k.o. Drašnice

TILA LUČICA - od zapada k.č. 3825/2 do istoka nova cesta k.č. 3853/1, od sjevera k.č. 3943/2 do juga k.č. 3832/4, sve u k.o. Drašnice

ULICA BLATINA - od zapada k.č. 3863/1 do istoka k.č. 4252, sve u k.o. Drašnice

STARA CESTA - od k.č. 834/1 do magistrale k.č.1131, od k.č. 1131 do k.č. 791, od zapada k.č. 11104/1 do istoka k.č. 1126/2, od sjevera k.č. 1126/2 do juga k.č. 1332, od k.č. 1332 do k.č. 791, od istoka k.č. 1126/2 do zapada k.č. 3730/1, sve u k.o. Drašnice

PUT KALCA - od magistrale k.č. 2175 prema istoku do k.č. 2645/9, sve u k.o. Drašnice

ULICA KOLEDNIK-GLUČINE - od zapada k.č. 2645/9 prema istoku k.č. 5169/2, sve u k.o. Drašnice

ULICA SV. STIPANA - od zapada k.č. 5169/2 prema istoku k.č.4614/3, sve u k.o. Drašnice

ALAČI - od zapada k.č. 824/2 prema sjeveru k.č. 910, od k.č. 981/2 do k.č. 286/2. od zapada k.č. \*217 prema istoku do k.č. 186/1, od sjevera k.č. 916/1 prema jugu k.č. 773, od k.č. 774 do k.č. 272, sve u k.o. Drašnice

URLIĆI - od istoka k.č. \*510 prema zapadu 773, od k.č. \*510 prema sjeveru k.č. 409, od k.č. 409 do k.č. 286/2, od k.č. 412/1 do k.č. \*43/1, od k.č. \*43/1 do k.č. 96/2, sve u k.o. Drašnice

ŠULENTE - od istoka k.č. 2423/2 prema istoku do k.č. 570, od k.č. 570 do k.č. \*510, od 570 do \*43/4, od k.č. 559/2 do k.č. \*130/5, sve u k.o. Drašnice

PAVIŠIĆI - od zapada k.č. \*535 prema istoku k.č. \*87, od k.č. \*87 do k.č. 412/1, od zapada k.č. \*58 prema istoku k.č. \*437/2, od k.č. \*86 do k.č. \*43/1, sve u k.o. Drašnice

PUT SPILICE - od magistrale k.č. 2084/1 do k.č.671, od istoka k.č. 671 prema zapadu do k.č. 765, od k.č. 677 do \*527/2, od zapada k.č. 2085/1 prema istoku k.č. 617/3, od k.č. 634/3 do k.č. 627/1, sve u k.o. Drašnice

PORAT - od istoka k.č. 7270 do k.č. \*267, od k.č. \*267 do k.č. \*257/1, od k.č. \*267 do k.č. 1666/1, od k.č. 1666/1 do k.č. 1665, od k.č. 1655/3 do k.č. 1699, od k.č. \*290 do k.č. 1673/1, od k.č. 1673/1 do k.č. 1660/1, sve u k.o. Drašnice

NOVA CESTA - od zapada k.č. 1074/2 do istoka k.č. 3863/1, sve u k.o. Drašnice

**Članak 4.**

Sastavni dio ove Odluke je službena podloga iz Registra prostornih jedinica na kojoj su prikazana imena ulica i trga prije donošenja odluke i imena ulica i trga kako se predlažu odlukom.

Službena podloga iz stavka 1. ovog članka nije predmet objave u Glasniku, službenom glasilu Općine Podgora.

**Članak 5.**

Državna geodetska uprava, Područni ured za katastar Split izvršit će upis odnosno izmjenu imena i protezanje ulica utvrđenih ovom Odlukom u Registar prostornih jedinica i odrediti odgovarajuće kućne brojeve.

**Članak 6.**

Ploče s imenom ulica iz članka 2. i članka 3. ove Odluke, kao i pločice s kućnim brojevima zgrada, postavit će se sukladno Pravilniku o načinu označavanja imena naselja, ulica i trgova te načinu obilježavanja zgrada kućnim brojevima (Narodne novine, broj 117/22).

**Članak 7.**

Troškovi za provođenje ove Odluke osigurat će se u Proračunu Općine Podgora i to za nadoknadu troškova redovnog postupka promjene osobne iskaznice fizičkim osobama.

**Članak 8.**

Za provedbu ove Odluke zadužuje se Jedinstveni upravni odjel Općine Podgora, koji će izraditi obrazac zahtjeva s popisom sve dokumentacije koja će se istome priložiti, a koji će biti dostupni na službenoj Internet stranici Općine Podgora i fizički u prostorijama Općine Podgora.

**Članak 9.**

Ova Odluka stupa na snagu osmoga dana od dana objave u Glasniku, službenom glasilu Općine Podgora.

REPUBLIKA HRVATSKA

SPLITSKO-DALMATINSKA ŽUPANIJA

OPĆINA PODGORA

OPĆINSKO VIJEĆE

KLASA: PREDSJEDNIK OPĆINSKOG VIJEĆA

URBROJ: Karlo Senta

OBRAZLOŽENJE:

PRAVNI TEMELJ: Zakon o naseljima (Narodne novine, broj 39/22)

SREDSTVA ZA PROVEDBU ODLUKE: Sredstva za provedbu ove Odluke osigurat će se u Proračunu Općine Podgora za 2025. godinu

Zakonom o naseljima (Narodne novine, broj 39/22), člankom 7., propisane su obveze jedinica lokalne samouprave vezane za imenovanje naselja, ulica i trgova, pa je tako propisano sljedeće:

Ime naselja, ulice i trga određuje odlukom predstavničko tijelo jedinice lokalne samouprave po prethodno pribavljenom mišljenju vijeća mjesnog odbora odnosno drugog oblika mjesne samouprave koji se nalazi na području na kojem se određuje ili mijenja ime naselja, ulice i trga. U jedinici lokalne samouprave u kojoj nisu ustrojeni oblici mjesne samouprave odluku predstavničko tijelo donosi po prethodno pribavljenom mišljenju građana s područja na kojem se određuje ili mijenja ime naselja, ulice i trga.

Imena naselja, ulica i trgova moraju biti usklađena s prethodno pribavljenim mišljenjem Povjerenstva Vlade Republike Hrvatske za standardizaciju geografskih imena, koje je dužno dati svoje mišljenje u roku od 30 odnosno 60 dana od primitka zahtjeva.

Sastavni dio odluke je službena podloga iz registra prostornih jedinica na kojoj su prikazana imena naselja, ulica i trgova prije donošenja odluke i imena naselja, ulica i trgova kako se predlažu odlukom.

O odluci jedinica lokalne samouprave obavještava tijelo nadležno za vođenje registra prostornih jedinica najkasnije u roku od osam dana od dana objave te odluke u službenom glasilu.

Odlukom se određuju i troškovi za provedbu odluke na strani jedinica lokalne samouprave i osoba koje imaju prebivalište ili boravište odnosno sjedište na području na koje se promjene odnose te se određuje način njezine provedbe, no jedinica lokalne samouprave može donijeti i posebnu odluku o troškovima za provedbu odluke i odrediti način njezine provedbe.

U cilju ispunjenja svih obveza iz Zakona, Općina Podgora zatražit će mišljenje građana iz dijela naselja Podgora i naselja Drašnice putem javnog poziva i održavanjem posebnog sastanka na koji će biti pozvani mještani.

Također, upućen je i zahtjev nadležnom Povjerenstvu Vlade RH za standardizaciju geografskih imena.

*Zahtjev za imenovanje Ulice Svete Letice u Podgori zaprimljen je od strane Udruge veterana Hrvatske ratne mornarice, koji uzimajući u obzir velike zasluge koje je Sveto Letica imao u osnivanju Hrvatske ratne mornarice pri čemu je bio prvi admiral iste, te u obrani južne Hrvatske i našeg dijela Jadrana.*

*Sveto Letica rođen je 04. travnja 1926. godine u Podgori. U obranu Lijepe naše uključio se 12. rujna 1991. godine i bio je prvi admiral HRM do svog umirovljenja 01. lipnja 1996. godine.*

*Dao je značajan doprinos ustrojavanju Hrvatske ratne mornarice, kao i obrani dijelova Lijepe naše, posebice južne Hrvatske i Jadranskog mora.*

*Za svoje zasluge, odlikovan je najvišim vojnim odličjima.*

*Na problematiku postojanja samo jedne ulice u naselju Drašnice upozoravali su mještani, ali i službene osobe iz t.d. Hrvatska pošta d.d.*

*Nova imena ulica su određena prema geografskim i stoljetno prihvaćenim nazivima predijela mjesta na kojima se nalazi svaka pojedina ulica, odnosno u skladu s toponimima.*

*Ulicama koje prolaze kroz zaseoke u naselju Drašnice određena su imena prema tim zaseocima, a prema njihovom uobičajenom nazivlju između samih mještana.*

*Ulicama Stara cesta i Nova cesta imena su dodijeljena prema nazivima koji su se "udomaćili" kod lokalnog stanovništva.*

Ovakvim davanjem naziva ulica čuva se i tradicija mjesta Drašnice.

Obzirom na mogućnosti Proračuna Općine Podgora, Općina podgora nadoknadit će troškove redovnog postupka promjene osobne iskaznice *isključivo fizičkim osobama*, a cjelokupna procedura (obrazac zahtjeva i zahtijevana dokumentacija) bit će objavljeni na web stranici Općine Podgora po usvajanju ove odluke.